rejauldu/bengali-wikipedia huggingface dataset:
জাম্বুরা বা বাতাবি লেবু বা  তুরুনজা () এক প্রকার লেবু জাতীয় টক-মিষ্টি ফল। এর ইংরেজি নাম Pomelo (pummelo বা pommelo) এবং বৈজ্ঞানিক নাম Citrus maxima (সাইট্রাস ম্যাক্সিমা)  বা Citrus grandis (সাইট্রাস গ্র্যান্ডিস) ।  বিভিন্ন ভাষায় এটি পমেলো, জাবং, শ্যাডক, তরুনজা ইত্যাদি নামে পরিচিত। বাংলাদেশের কিছু কিছু এলাকায় একে ছোলমও বলা হয়, এবং মৌলভীবাজার জেলার জুড়ি উপজেলাধীন সাগরনাল এর লোক এটাকে মাতুল জামির। কাঁচা ফলের বাইরের দিকটা সবুজ এবং পাকলে হালকা সবুজ বা হলুদ রঙের হয়। এর ভেতরের কোয়াগুলো সাদা বা গোলাপী রঙের। এর খোসা বেশ পুরু এবং খোসার ভিতর দিকটা ফোম এর মত নরম । লেবু জাতীয় ফলের মধ্যে এটাই সবচেয়ে বড়; যা ১৫-২৫ সেমি ব্যাস বিশিষ্ট হয়ে থাকে।Growing the granddaddy of grapefruit, SFGate.com, December 25, 2004 এর ওজন ১-২ কেজি হয়। এর আদিভূমি দক্ষিণ ও দক্ষিণ-পূর্ব এশিয়া।   গুণাগুণ   প্রতি ১০০ গ্রাম ভোজ্য বাতাবি লেবু বা জাম্বুরায় রয়েছে খাদ্যশক্তি ৩৮ কিলোক্যালরি। প্রোটিন ০.৫ গ্রাম। স্নেহ ০.৩ গ্রাম। শর্করা ৮.৫ গ্রাম। খাদ্যআঁশ ১ গ্রাম। থায়ামিন ০.০৩৪ মিলি গ্রাম। খনিজ লবণ ০.২০ গ্রাম। রিবোফ্লেভিন ০.০২৭ মিলি গ্রাম। নিয়াসিন ০.২২ মিলি গ্রাম। ভিটামিন বি২ ০.০৪ মিলি গ্রাম। ভিটামিন বি৬ ০.০৩৬ মিলি গ্রাম। ভিটামিন সি ১০৫ মিলি গ্রাম। ক্যারোটিন ১২০ মাইক্রো গ্রাম। আয়রন ০.২ মিলি গ্রাম। ক্যালসিয়াম ৩৭ মিলি গ্রাম। ম্যাগনেসিয়াম ৬ মিলিগ্রাম। ম্যাংগানিজ ০.০১৭ মিলিগ্রাম। ফসফরাস ১৭ মিলিগ্রাম। পটাশিয়াম ২১৬ মিলিগ্রাম। সোডিয়াম ১ মিলিগ্রাম। জাম্বুরা একটি ভিটামিন সমৃদ্ধ ফল। এর পুষ্টিমান অনেক উন্নত।   রোগ প্রতিরোধ ক্ষমতা   জাম্বুরা ঠান্ডা, সর্দি-জ্বর জনিত সমস্যার জন্য খেলে ভাল ফলাফল পাওয়া যায় । এটি শরীরের রোগ প্রতিরোধ ক্ষমতা বাড়াতে সহায়তা করে। জাম্বুরাতে বিদ্যমান বায়োফ্লভনয়েড বেশি থাকায় ব্রেস্ট ক্যান্সারের সংক্রমণ থেকে রক্ষা করে। ভিটামিন ‘সি’ বেশি থাকায় রক্তনালির সংকোচন-প্রসারণ ক্ষমতা বৃদ্ধি পাওয়ায় ডায়াবেটিস, জ্বর, নিদ্রাহীনতা, মুখের ভেতরে ঘা, পাকস্থলী ও অগ্ন্যাশয়ের বিভিন্ন রোগ নিয়ন্ত্রণে সাহায্য করে। কোলেস্টেরল নিয়ন্ত্রণ করে, সেই সঙ্গে বিভিন্ন ধরনের হৃদরোগের হাত থেকে রক্ষা করে।  নিয়মিত জাম্বুরা খেলে কোষ্ঠকাঠিন্য দূর হয় ও পেটের নানা রকম হজমজনিত সমস্যার প্রতিকার হয়।   ছবি গ্যালারি    তথ্যসূত্র    বহিঃসংযোগ   Pomelo Nutrition Information from USDA SR 22 database  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:লেবু বিষয়শ্রেণী:রুটেসি বিষয়শ্রেণী:সাইট্রাস বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:ফলদ বৃক্ষ
ভালোবাসা আজকাল হল একটি বাংলাদেশী রোমান্টিক কমেডী চলচ্চিত্র যেটি পরিচালনা করেছেন পি এ কাজল এবং প্রযোজনা করেছেন জাজ মাল্টিমিডিয়া। চলচ্চিত্রটিতে প্রধান চরিত্রে অভিনয় করেছেন জনপ্রিয় চিত্রনায়ক শাকিব খান এবং মাহিয়া মাহী এটি ছিল শাকিব খান এবং জাজ মাল্টিমিডিয়া প্রথম সহযোগীতামূলক উদ্যোগ এবং শাকিব ও মাহী জুটির প্রথম চলচ্চিত্র। ছবিটির চিত্রগ্রহণ ২০১৩ সালের ২ ফেব্রুয়ারি শুরু করা হয় চলচ্চিত্রটি ২০১৩ সালের ৯ আগস্ট তারিখে পবিত্র ঈদ-উল-ফিতরে মুক্তি দেওয়া হয়। ছবিটি মুক্তিলাভের পরে ইতিবাচক মন্তব্য আসে এবং বক্স অফিসে একটি বিশাল সাফল্য উপহার দেয়।  অভিনয়শিল্পী  শাকিব খান - রানা  মাহিয়া মাহী - ডানা  আলীরাজ - হায়দার  কাবিলা - মামা  গুলশান আরা আহমেদ -  মিশা সওদাগর - পুলিশ অফিসার  জামিল  রেহানা জলি  শিবা শানু  সঙ্গীত  ভালোবাসা আজ কাল এর গানে সুরারোপ করেছেন, শফিক তুহিন, ফুয়াদ, ইমন সাহা এবং আহমেদ ইমতিয়াজ বুলবুল। এছাড়াও গানগুলো লিখেছেন কবির বকুল, আহমেদ ইমতিয়াজ বুলবুল, শফিক তুহিন ও আব্দুল আজিজ। "মামু ভাগ্নে গুড লাক" গানটি ২০১৩ সালের ২১ জুলাই ছবির প্রচারমূলক একটি অংশ হিসেবে মু্ক্তি দেওয়া হয়েছিল, এছাড়াও "শুনতে কি পাও তুমি" এর ভিডিও গানের প্রমোটি ২০১৩ সালের ২২ জুলাই মুক্তি পায়।  প্রচারণা ভালবাস আজকাল ছবির প্রথম দর্শন ২০১৩ সালের ১০ জুলাই প্রকাশ করা হয়েছিল। এরপর ৪২ সেকেন্ডের প্রমে টিজার ২০১৩ সালের ১৭ জুলাই মুক্তি দেওয়া হয়েছিল।  তথ্যসূত্র   বহিঃসংযোগ       বিষয়শ্রেণী:২০১৩-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। গ্রাম সংক্রান্ত উল্লেখযোগ্যতার নীতিমালাটি শুধু বাংলাদেশ ও পশ্চিমবঙ্গের গ্রামের ক্ষেত্রে প্রযোজ্য। মেরাজ (আলাপ) ১৯:০১, ১০ ডিসেম্বর ২০১৭ (ইউটিসি) অঙ্গাত   – (অপসারণের প্রস্তাবনা দেখুনলগ দেখুন) () বাংলা উইকিপিডিয়া সম্প্রদায়ের আলোচনা সভার সিদ্ধান্ত অনুসারে উল্লেখযোগ্য গ্রাম ব্যতীত অন্যান্য গ্রাম সংক্রান্ত নিবন্ধ রাখার বিষয়ে বাংলা উইকিপিডিয়া সম্প্রদায় মতৈক্যে পৌছেছিলো এবং এটি একটি মীমাংসিত বিষয়। অত্র নিবন্ধটি সেই নীতিগত সিদ্ধান্তের বিপরীতে লিখিত। এখানে উল্লেখ্য যে, ইংরেজি বা অন্য কোন উইকিপিডিয়ায় কোন নিবন্ধ থাকলেই সেটি বাংলা উইকিপিডিয়ায় রাখার কোনো বাধ্য-বাধকতা নেই এবং এই বিষয়েও বাংলা উইকিপিডিয়া সম্প্রদায় ইতিপূর্বেই সিদ্ধান্তে উপনীত হয়েছিলো। Ashiq Shawon (আলাপ) ১৫:২৭, ১০ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সেকশন ৩৭৫(সেকশন ৩৭৫ : মর্জি ইয়া জবরদস্তি নামেও পরিচিত) কুমার মাংগাত পাঠক এবং অভিষেক পাঠক দ্বারা প্রযোজিত একটি হিন্দি চলচ্চিত্র, যেটি পরিচালনা করেছেন অজয় বাহল। এটি ভারতীয় দণ্ডবিধির ধারা ৩৭৫ এর অপব্যবহার নিয়ে নির্মিত, যেটি ভারতের সংবিধানে ধর্ষণ আইন নামেও পরিচিত।  চলচ্চিত্র তারকা অক্ষয় খান্না এবং রিচা চাড্ডা চলচ্চিত্রটিতে প্রধান ভূমিকায় অভিনয় করেছেন।   সংক্ষিপ্তসার  সেকশন ৩৭৫ চলচ্চিত্রটি কিছু বাস্তব জীবনের ঘটনা তুলে ধরেছে যেখানে নারীদের সুরক্ষায় তৈরিকৃত ৩৭৫ ধারার অপব্যবহার করা হয়।   অভিনয়ে    অক্ষয় খান্না - তরুণ সলুজা (আইনজীবী)   রিচা চাড্ডা - আইনজীবী হিরল গান্ধী  মীরা চোপড়া - অঞ্জলি সন্ধ্যা মৃদুল - শিল্পা, আইনজীবী তরুণ সলুজার পত্নী  রাহুল ভাট   তানুকা লাঘাতে  তথ্যসূত্র  বহিঃসংযোগ      বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:ভারতে সামাজিক বিষয় সম্পর্কে চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:বিচারের অপপ্রয়োগ সম্পর্কে চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:ভারতীয় দণ্ড বিধি বিষয়শ্রেণী:ভারতে ধর্ষণ সম্পর্কে চলচ্চিত্র
লাভ রোড ঢাকার তেজগাঁও শিল্পাঞ্চলের একটি রাস্তা। বাংলাদেশি সাংবাদিক শফিক রেহমান এর নামকরণ করেছিলেন যার এই রাস্তায় নিজের যায়যায়দিন পত্রিকার সদর দপ্তর ছিল। এটি শহরের প্রেমের প্রতীক ছিল এবং দম্পতিরা এখানে বেড়াতে যেতেন। এটি স্ট্রিট ফুডের জায়গাও ছিল। এটি আহছানউল্লা বিজ্ঞান ও প্রযুক্তি বিশ্ববিদ্যালয়, মিল্কভিটা, সড়ক ও জনপথ অধিদপ্তর, এবং জাতীয় নাক কান গলা ইনস্টিটিউট সহ গুরুত্বপূর্ণ স্থাপনা ও দপ্তরের স্থান রয়েছে।   তথ্যসূত্র   বিষয়শ্রেণী:ঢাকার রাস্তা বিষয়শ্রেণী:ভ্যালেন্টাইন দিবস
এন৬০৪ মহাসড়ক বা পাবনা শহর-গাছপাড়া মহাসড়ক অথবা পাবনা বাইপাস মহাসড়ক বাংলাদেশের গুরুত্বপূর্ণ একটি জাতীয় মহাসড়ক। এই মহাসড়ক দিয়ে রাজশাহী জেলা, কুষ্টিয়া জেলায় প্রবেশ করা যায়। পাবনা বাইপাস মহাসড়ক পাবনা জেলার জন্য একটি গুরুত্বপূর্ণ ভূমিকা পালন করে। এই রাস্তার কারণে পাবনা শহরের অভ্যন্তরে গাড়ির চাপ কমে যায়।   দৈর্ঘ্য  পাবনা বাইপাস মহাসড়কের দৈর্ঘ্য ৮ কিলোমিটার বা ৫ মাইলের মত।   উল্লেখযোগ্য সংযুক্ত স্থান  পাবনা বাইপাস সড়ক পাবনা টার্মিলান থেকে গাছপাড়াকে সংযুক্ত করেছে। একটি সড়ক টার্মিলান থেকে গাছপাড়ায় মিশেছে এবং একটি সড়ক পাবনা শহর থেকে গাছপাড়ার মিশেছে, উভয় সড়ক রাজশাহী বা খুলনার দিকে গিয়েছে। এই রাস্তার কিছু উল্লেখযোগ্য সংযুক্ত মোড়ের নামঃ   মাসুম বাজার মোড়  মেরিল বাইপাস মোড়  সিঙ্গাবাজার  এ আর সিমেন্ট ফ্যাক্টারির মোড়   তথ্যসূত্র   বিষয়শ্রেণী:রাজশাহী বিভাগের মহাসড়ক বিষয়শ্রেণী:বাংলাদেশের জাতীয় মহাসড়ক বিষয়শ্রেণী:পাবনা জেলার সড়ক পরিবহন
কোল্লম বা কুইলোন লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২১৯,৪১৫ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র কোল্লাম জেলার উত্তরাংশ বাদে বাকী স্থানে অবস্থিত বিধানসভা কেন্দ্রগুলি নিয়ে গঠিত৷  ইতিহাস কোল্লাম লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   চবরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র৷ এটি কোল্লাম জেলায় অবস্থিত৷ এটি একটি অসংরক্ষিত আসন৷  পুনলুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২১ নং বিধানসভা কেন্দ্র৷ এটি কোল্লাম জেলায় অবস্থিত৷ এটি একটি অসংরক্ষিত আসন।  জটায়ুমঙ্গলম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২২ নং বিধানসভা কেন্দ্র৷ এটি কোল্লাম জেলায় অবস্থিত৷ এটি একটি অসংরক্ষিত আসন৷  কুণ্ডরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৩ নং বিধানসভা কেন্দ্র। এটি কোল্লাম জেলায় অবস্থিত৷ এটি একটি অসংরক্ষিত আসন৷  কোল্লাম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৪ নং বিধানসভা কেন্দ্র। এটি কোল্লাম জেলায় অবস্থিত৷ এটি একটি অসংরক্ষিত আসন৷  ইরবিপুরম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৫ নং বিধানসভা কেন্দ্র। এটি একটি অসংরক্ষিত আসন। এটি কোল্লাম জেলায় অবস্থিত৷  ছাতনূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২৬ নং বিধানসভা কেন্দ্র। এটি একটি অসংরক্ষিত আসন। এটি কোল্লাম জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
মার্সেল হালস্টেনবার্গ (; জন্ম: ২৭ সেপ্টেম্বর ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরবি লাইপৎসিশ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১৭ সালে, হালস্টেনবার্গ জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৮ ম্যাচে ১টি গোল করেছেন। ব্যক্তিগতভাবে, হালস্টেনবার্গ বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে বুন্দেসলিগার মৌসুম সেরা দলে অন্তর্ভুক্তি অন্যতম।  প্রারম্ভিক জীবন মার্সেল হালস্টেনবার্গ ১৯৯১ সালের ২৭শে সেপ্টেম্বর তারিখে জার্মানির লাৎসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:আরবি লাইপৎসিশের খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:হানোফার ৯৬ ২-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:হানোফার ৯৬-এর খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:২. বুন্দেসলিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার
বামন পুরাণ (সংস্কৃত: वामन पुराण) অষ্টাদশ হিন্দুপুরাণের অন্যতম পুরাণ এবং একটি গুরুত্বপূর্ণ হিন্দু ধর্মগ্রন্থ। এই পুরাণ দেবতা বিষ্ণুর বামন অবতারের নামে নামকরণ করা হয়েছে এবং বামনাবতারের মাহাত্ম্য বর্ণিত হয়েছে। বামন পুরাণ–এ অবশ্য বিষ্ণু ও শিব উভয় দেবতারই বন্দনা করা হয়েছে। অধিকাংশ পুরাণের মতো বামন পুরাণ–এও দশটি বৈশিষ্ট্য পরিলক্ষিত হয়।Vamana Purana - Spiritual Literature Of India - Vedas, Upanishads, Bhagavad Gita And Other Scriptures Of India এগুলি হল: সর্গ, বিসর্গ, স্থান, পোষণ, উতি, বৃত্তি, রক্ষ, মন্বন্তর, বংশ ও উপাশ্রয়। সর্গের উপজীব্য বিশ্বসৃষ্টির কাহিনি। বিসর্গ থেকে জানা যায় কীভাবে বিভিন্ন জীব একটি প্রজাতি থেকে অপর প্রজাতিতে বিবর্তিত হয়। স্থান, পোষণ, উতি ও বৃত্তি মানব-উদ্বর্তনের বিভিন্ন প্রয়াসের বিবরণী। রক্ষ অংশ থেকে জানা যায় কীভাবে বিষ্ণু বিশ্বরক্ষার উদ্দেশ্যে নানা অবতার গ্রহণ করে মর্ত্যে অবতীর্ণ হন। মন্বন্তর অংশে মন্বন্তর অর্থাৎ মনুর রাজত্বকালের সম্পূর্ণ ইতিহাস বর্ণিত হয়েছে। বংশ অংশে ব্রহ্মা সহ রাজাদের বংশবৃত্তান্ত বর্ণিত হয়েছে। উপাশ্রয় থেকে ব্রহ্মের প্রকৃত অর্থের কথা জানা যায়।  বামন পুরাণ–এর মুদ্রিত সংস্করণে মোট ৯৬টি অধ্যায় রয়েছে। প্রথম অধ্যায়ের সূচনায় দেখা যায়, নারদ পুলস্থ্যকে বিষ্ণুর বামন অবতারের কথা জিজ্ঞাসা করছেন। ৩৪-৪২ অধ্যায়ে কুরুক্ষেত্র অঞ্চলের তীর্থ, নদী ও বনের বিস্তারিত বিবরণ পাওয়া যায়।   টীকা    তথ্যসূত্র   Mani, Vettam. Puranic Encyclopedia. 1st English ed. New Delhi: Motilal Banarsidass, 1975.   বহিঃসংযোগ   Synopsis of Vamana Purana  বিষয়শ্রেণী:পুরাণ বিষয়শ্রেণী:হিন্দু পুরাণ বিষয়শ্রেণী:মহাপুরাণ বিষয়শ্রেণী:হিন্দু ধর্মগ্রন্থ বিষয়শ্রেণী:শৈব ধর্মগ্রন্থ
সিস্টেম১ (ইংরেজি: System1) হল একটি মার্কিন ইন্টারনেট বিজ্ঞাপন কোম্পানি। এটি নিজেকে একটি প্রতিক্রিয়াশীল অধিগ্রহণ বিপণন প্ল্যাটফর্ম পরিচালনা হিসাবে বর্ণনা করে এবং গোপনীয়তাকে এর অন্যতম প্রধান কেন্দ্র হিসাবে উল্লেখ করে, যদিও অনুসন্ধান ইঞ্জিন স্টার্টপেজসহ গোপনীয়তা-কেন্দ্রিক বৈশিষ্ট্যগুলির উপর প্রভাবের জন্য সমালোচিত হয়েছে।   ইতিহাস  ফেব্রুয়ারি ২০২০-এ সিস্টেম১ ওয়াটারফক্সকে অধিগ্রহণ করে। অধিগ্রহণ সম্পর্কে উদ্বেগ, সেইসাথে এটিকে ঘিরে গোপনীয়তা, জনসাধারণের দ্বারা প্রকাশ করা হয়েছিল। ওয়াটারফক্স এবং স্টার্টপেজ অধিগ্রহণ করা হয়েছিল সিস্টেম১-এর সাবসিডিয়ারি প্রাইভেসি ওয়ান গ্রুপ লিমিটেডের মাধ্যমে।  অক্টোবর ২০১৯-এ, System1 ভেরিজন থেকে ম্যাপকুয়েন্ট কিনেছে। কোরি ডক্টরো বলেছিলেন যে, এওএল (যা ইয়াহু দ্বারা কেনা হয়েছিল, ইয়অহু এর পরিবর্তে ভেরিজন দ্বারা ক্রীত হয়েছিল) দ্বারা ম্যাপকুয়েস্ট কেনার সাথে সাথ এটি মারা যাওয়ার জন্য ধ্বংস হয়ে গিয়েছিল। ভেরিজন ম্যাপকুয়েস্টকে সিস্টেম১-এ এত অল্প পরিমাণে ডাম্প করেছিল, এটি "ভেরিজনের কাগজপত্র ফাইল করার জন্য যথেষ্ট উপাদান ছিল না"।  এপ্রিল ২০২২-এ ওয়াটারফক্স স্টার্টপেজকে পূর্বনির্ধারিত অনুসন্ধান ইঞ্জিন হিসেবে নির্ধারিত করে। যাতে সিস্টেম১ এর মালিকানা বুঝা যেতে পারে।  জুলাই ২০২৩-এ ওয়াটারফক্স সিস্টেম১ থেকে পুনরায় স্বাধীন হয়ে যায়।   তথ্যসূত্র   বিষয়শ্রেণী:মার্কিন কোম্পানী
জিউসেপ বোমারিতো (জন্ম ৩ নভেম্বর ১৯৩৩) একজন ইতালীয় স্প্রিন্টার। তিনি ১৯৬০ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ইতালির অলিম্পিক মল্লক্রীড়াবিদ বিষয়শ্রেণী:ইতালীয় পুরুষ স্প্রিন্টার বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
সুনেত্রা চৌধুরী হলেন হিন্দুস্তান টাইমসের একজন সাংবাদিক ও উপস্থাপিকা। ১৯৯৯ সালে  ইন্ডিয়ান এক্সপ্রেসের মাধ্যমে তার কর্মজীবন শুরু হয়েছিল, সেখানে তিনি একজন ডেপুটি চিফ রিপোর্টার ছিলেন। ২০০২ সালে স্টার নিউজ দিয়ে তিনি তার টেলিভিশন-কর্মজীবন শুরু করেছিলেন। পরে ২০০৩ সালে এনডিটিভিতে চলে গিয়েছিলেন।   ব্যক্তি ও কর্মজীবন  সুনেত্রা চৌধুরী মেঘালয়ের শিলংয়ে জন্মগ্রহণ করেছিলেন। তিনি নয়াদিল্লিতে অবস্থিত ভারতীয় গণযোগাযোগ ইনস্টিটিউটের প্রাক্তন ছাত্রী।  তিনি ২০১৯ সালের মে মাসে রাজনৈতিক বিষয়ের জাতীয় সম্পাদক হিসাবে দ্য হিন্দুস্তান টাইমসে যোগদান করেছিলেন এবং বর্তমানে সেখানেই কর্মরত রয়েছেন।  ২০১১ সালে তিনি একজন প্রবীণ রাজনীতিবিদের কাছ থেকে বিশ্রী হয়রানিমূলক পরিস্থিতির সম্মুখীন হয়েছিলেন।    গ্রন্থপঞ্জি  ২০১৯ সালের ১০ নভেম্বরে তিনি এবং সুনীল গুপ্ত যৌথভাবে রোলি বুকস থেকে ব্ল্যাক ওয়ারেন্ট  বইটি প্রকাশ করেছিল।  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় টেলিভিশন সাংবাদিক বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:ভারতীয় সম্পাদক বিষয়শ্রেণী:হিন্দুস্তান টাইমসের সাংবাদিক
রঞ্জন সেনেরাথ মাদুগালে (; জন্ম: ২২ এপ্রিল ১৯৫৯) শ্রীলঙ্কার ক্যান্ডিতে জন্মগ্রহণকারী সাবেক আন্তর্জাতিক ক্রিকেটার। ১৯৭৯ থেকে ১৯৮৮ সালের মধ্যবর্তী সময়কালে আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের প্রতিনিধিত্ব করেছেন। শ্রীলঙ্কা ক্রিকেট দলের সাবেক অধিনায়ক ছিলেন তিনি।  ১৯৮২ সালে শ্রীলঙ্কার অভিষেক টেস্ট ক্রিকেট ম্যাচের অন্যতম সদস্য হবার গৌরব অর্জন করেন। পরবর্তীতে ১৯৯৩ সালে আইসিসি’র ম্যাচ রেফারির ভূমিকায় অবতীর্ণ হন।   খেলোয়াড়ী জীবন  মাদুগালে ১৯৭৯ সালে আইসিসি ট্রফি’র চূড়ান্ত খেলায় কানাডা ক্রিকেট দলের বিপক্ষে আন্তর্জাতিক খেলায় অভিষিক্ত হন। ১৯৭৯ সালের প্রুডেন্সিয়াল বিশ্বকাপের ৯ম খেলায় ভারতের বিপক্ষে একদিনের আন্তর্জাতিকে রঞ্জন গুণতিলেকে’র সাথে তারও একযোগে অভিষেক ঘটে। খেলায় তিনি ২০ বল খেলে মাত্র ৪ রান সংগ্রহ করে মহিন্দর অমরনাথের বলে উইকেট-রক্ষক সুরিন্দর খান্না’র হাতে ধরা পড়ে প্যাভিলিয়নে ফেরত যান। তা স্বত্ত্বেও তার দল ৪৭ রানের ব্যবধানে জয়ী হয়ে বড় ধরনের অঘটন ঘটায়।  ১৯৮২ সালে শ্রীলঙ্কা টেস্ট ক্রিকেট দলের সূচনা খেলায় প্রথম ইনিংসে ৬৫ রানসহ অর্জুনা রানাতুঙ্গা’র সাথে ৯৯ রানের জুটি গড়েন। সমগ্র খেলোয়াড়ী জীবনে তিনি ২১ টেস্ট ও ৬৩ ওডিআইয়ে প্রতিনিধিত্ব করেন। এছাড়াও, ২টি টেস্ট ও ১৩টি ওডিআইয়ে শ্রীলঙ্কা দলের নেতৃত্ব দেন তিনি।ESPN Cricinfo Player Profile: Ranjan Madugalle ১৯৮৫ সালে ভারতের বিপক্ষে সিরিজের পর তিনি টেস্টে মাত্র দুইটি অর্ধ-শতক করেছিলেন। ১৯৮৮ সালে আন্তর্জাতিক ক্রিকেট খেলায় থেকে অবসর গ্রহণ করেন মাদুগালে।   ম্যাচ রেফারি  খেলোয়াড়ী জীবন থেকে অবসর গ্রহণের পর তিনি একটি বহুজাতিক প্রতিষ্ঠানে বিপণন নির্বাহীর দায়িত্ব পালন করেন। কিন্তু ক্রিকেট মাঠের প্রতি তার আসক্তি আরও বৃদ্ধি পেতে থাকে। এরফলে ১৯৯৩ সালে আন্তর্জাতিক ক্রিকেট কাউন্সিল কর্তৃক ম্যাচ রেফারি হিসেবে মনোনীত হন। আইসিসি’র সুনাম ও মর্যাদা বৃদ্ধিতে তিনি কাজ করতে থাকেন।  ২০০১ সাল থেকে তিনি আইসিসি’র প্রধান ম্যাচ রেফারি হিসেবে কার্যসম্পাদন করে যাচ্ছেন। এ পর্যন্ত তিনি ৭৭ টেস্ট ও ১৬৯ একদিনের আন্তর্জাতিকে রেফারির দায়িত্বে ছিলেন যা তার অংশগ্রহণকৃত মোট খেলার চেয়েও বেশি। ১৯৯৯-২০০০ মৌসুমে অস্ট্রেলিয়ায় ভারতের সফরকালে এশীয় দলের বিপক্ষে অবস্থান নিয়ে বিতর্কে পরিণত হয়েছিলেন তিনি।The unforgetful LankanFlashpoints in contests with AustraliaSauce for the gooseMadugalle faces flak for letting off Johnson   তথ্যসূত্র    আরও দেখুন   অরবিন্দ ডি সিলভা  শ্রীলঙ্কা জাতীয় ক্রিকেট দল  ২০১৪ আইসিসি বিশ্ব টুয়েন্টি২০  ২০১২ আইসিসি বিশ্ব টুয়েন্টি২০ কর্মকর্তা  ১৯৮১-৮২ ইংল্যান্ড ক্রিকেট দলের শ্রীলঙ্কা সফর   বহিঃসংযোগ       Abusive Pointing in 1999–2000 scot free by Umpires and Referee From Rediff.com  Sauce for the goose From Rediff.com  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কা জাতীয় ক্রিকেট দলের অধিনায়ক বিষয়শ্রেণী:ক্রিকেট ম্যাচ রেফারি বিষয়শ্রেণী:ক্যান্ডি থেকে আগত ক্রিকেটার বিষয়শ্রেণী:শ্রীলঙ্কার টেস্ট ক্রিকেট অধিনায়ক বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী বিষয়শ্রেণী:দেশবন্ধু
জালালুদ্দীন মহল্লী ( আরবি : ﺟﻼﻝ ﺍﻟﺪﯾﻦ ﺍﻟﻤﺤﻠﯽ ইংরেজি : Jalaluddin Al-Mahalli) ছিলেন একজন মুহাদ্দিস , মুফাসসির ও ফকিহ । তিনি ছিলেন আল্লামা জালালুদ্দীন সুয়ুতী-এর ওস্তাদ । বিখ্যাত তাফসির গ্রন্থ আল জালালাইন-এর দ্বিতীয়ার্ধের লেখক ।   নাম  তার নাম মুহাম্মদ ; উপাধি জালালুদ্দীন । পিতার নাম আহমদ দাদার নাম মুহাম্মদ ।  তিনি তার উপাধি 'জালালুদ্দীন' নামেই সর্বাধিক প্রসিদ্ধি লাভ করেন । আর নামের শেষে মহল্লী বলা হয় এজন্যে যে, মহল্লা কুবরা হল একটি সুপ্রসিদ্ধ শহরের নাম । যা পশ্চিম মিশরে অবস্থিত । মহল্লা কুবরা'র সাথে সম্পর্কিত করে তাকে মহল্লী বলা হয় : আল্লামা জালালুদ্দীন মহল্লী ।  বংশ  আল্লামা জালালুদ্দীন মহল্লীর বংশ পরিক্রমা হল :  মুহাম্মদ ইবনে আহমদ ইবনে মুহাম্মদ ইবনে ইবরাহীম ইবনে আহমদ ইবনে হাশিম ইবনে শিহাব ইবনে কামাল আল আনসারী মহল্লী ।   জন্ম  আল্লামা জালালুদ্দীন মহল্লী ৭৯১ হিজরি ; ২৩ সেপ্টেম্বর ১৩৮৯ খ্রিষ্টাব্দ । মিশরের কায়রোতে জন্ম গ্রহণ করেন ।   শিক্ষার্জন  আল্লামা জালালুদ্দীন মহল্লী (রহ) কুরআন মজিদ হিফজ (প্রথম থেকে শেষ পর্যন্ত মুখস্থ) করেন ।এরপর সে সময়ের রীতি অনুসারে ইসলামি শিক্ষার বিভিন্ন বিষয় সম্পর্কে তিনি আলাদা আলাদা শিক্ষকের নিকট শিক্ষা গ্রহণ করেন । তিনি বাইজুরী (রহ) ও জালাল বালকিয়ানী (রহ) এর নিকট উছুলে ফিকহ অধ্যয়ন করেন । ঈয ইবনে জামআহ (রহ) এর কাছে তিনি 'ইলমে উছুল' শিক্ষা গ্রহণ করেন । 'ইলমে নাহব' তথা আরবি ব্যাকরণ অধ্যয়ন করেন আল্লামা শিহাব আজমী ও আল্লামা শামস শাতকুনীর নিকট । ইলমে ফরায়েজ , গণিত শাস্ত্র , মানতেক,, ইলমে মা'আনী,, ইলমে বয়ান ও ইলমে উরুজ প্রভৃতি বিষয়ে তিনি শিক্ষা অর্জন করেন আল্লামা নাসির উদ্দীন ইবনে আনাস মিশরী হানাফী (রহ) এর নিকট থেকে ।হায়াতুল মুছান্নিফীন : মাওলানা মুহাম্মদ হাবীবুর রহমান,  শায়খুল হাদীস,  মাদ্রাসা দারুর রাশাদ, মীরপুর , পল্লবী , ঢাকা । - আল কাউসার প্রকাশনী , ৫০ বাংলাবাজার,  ঢাকা ।   কর্মজীবন    রচনাবলি  তিনি অসংখ্য গ্রন্থ প্রনয়ণ করেন । এর মধ্যে উল্লেখযোগ্য হল :  তাফসির আল জালালাইন : এই বিখ্যাত গ্রন্থটির অর্ধেক তার রচিত । বাকি অর্ধেকটা তার মৃত্যুর পর তারই ছাত্র আল্লামা জালালুদ্দীন সুয়ুতী সম্পন্ন করেন ।   জমউল জাওয়ামে  মিনহাজে ফারয়ী  কানজুর রাগেবিন  আল বাদরুত তালে'ই ফি হাল্লে জামউল জাওয়ামে'ই :  এটা উছুলে ফিকহ সম্পর্কিত  ।   শারহুল বিরকাত  :  এটাও উছুল সম্পর্কে লেখা ।   আল আনওয়ারুল মাজিইয়া : এটি 'বুরদা'র একটি সংক্ষিপ্ত শরাহ বা ব্যখ্যাগ্রন্থ ।   আল কাওলুল মাজিদ ফিন নাইলিস সাঈদ ।الاعلام، خیرالدین زرکلی   মৃত্যু  তিনি ৮৬৪ হিজরির ১৫ রমজান মৃত্যুবরণ করেন । কায়রোতেই তার পারিবারিক গোরস্তানে তাকে দাফন করা হয় ।যাফরুল মুহাসসিলীন : মাওলানা হানীফ গাংগুহী ।   আরও পড়ুন   আল্লামা জালালুদ্দীন সুয়ুতী  তাফসির আল জালালাইন   তথ্যসূত্র   বিষয়শ্রেণী:ইসলামি ব্যক্তিত্ব বিষয়শ্রেণী:কায়রো বিষয়শ্রেণী:আশআরি ব্যক্তি বিষয়শ্রেণী:শাফিঈ ব্যক্তি বিষয়শ্রেণী:সুন্নি সুফি বিষয়শ্রেণী:মিশরীয় ইমাম বিষয়শ্রেণী:মিশরীয় সুন্নি মুসলিম বিষয়শ্রেণী:মিশরীয় সুফি বিষয়শ্রেণী:মুফাসসির বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:১৫শ শতাব্দীর মিশরীয় ব্যক্তি বিষয়শ্রেণী:১৩৮৯-এ জন্ম বিষয়শ্রেণী:১৪৬০-এ মৃত্যু
অ্যান্টোইন লরেন্ট ডি জুসিউ ( (১২ এপ্রিল ১৭৪৮ – ১৭ সেপ্টেম্বর ১৮৩৬) একজন ফরাসি উদ্ভিদবিজ্ঞানী ছিলেন, যিনি ফুলের উদ্ভিদের প্রাকৃতিক শ্রেণিবিভাগ প্রকাশের জন্য প্রথম হিসাবে উল্লেখযোগ্য; তার অনেক প্রক্রিয়া আজও ব্যবহার করা অবশিষ্ট। তার শ্রেণিবিভাগ তার আঙ্কল, উদ্ভিদবিজ্ঞানী বার্নার্ড ডি জুসিউ এর একটি বর্ধিত অপ্রকাশিত কাজের উপর ভিত্তি করে তৈরি হয়েছিল।   তথ্যসূত্র    বহিঃসংযোগ    বায়োডাইভারসিটি হেরিটেজ লাইব্রেরিতে প্রকাশনার তালিকা  বিষয়শ্রেণী:১৭৪৮-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:ফরাসি রোমান ক্যাথলিক বিষয়শ্রেণী:১৯১১-এ থেকে উইকিপিডিয়া নিবন্ধসমুহ এনসাইক্লোপিডিয়া ব্রিটানিকা পাঠ্যে একত্রিত বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:উদ্ধৃতি শৈলীতে লাতিন ভাষার উৎস (la) বিষয়শ্রেণী:১৯শ শতাব্দীর ফরাসি উদ্ভিদবিদ বিষয়শ্রেণী:১৮শ শতাব্দীর ফরাসি উদ্ভিদবিদ
সংযোগ=//upload.wikimedia.org/wikipedia/commons/thumb/d/d9/South_Western_Railway_Mysore.jpg/300px-South_Western_Railway_Mysore.jpg|থাম্ব|300x300পিক্সেল| রেলওয়ে অফিস, মহীশূর সংযোগ=//upload.wikimedia.org/wikipedia/commons/thumb/2/28/Wellington_Lodge%2C_Mysore_%2801%29.jpg/220px-Wellington_Lodge%2C_Mysore_%2801%29.jpg|থাম্ব| রেলওয়ে স্টেশন রোড, মহীশূর মহীশূর রেলওয়ে বিভাগ ভারতীয় রেলওয়ের দক্ষিণ পশ্চিম রেলওয়ে জোনের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের কর্ণাটক রাজ্যের মাইসুরুতে অবস্থিত।  বেঙ্গালুরু রেলওয়ে বিভাগ এবং হুব্বলি রেলওয়ে বিভাগ হল SWR জোনের অধীনে অন্যান্য রেলওয়ে বিভাগ যার সদর দপ্তর হুব্বলিতে অবস্থিত।     রেলওয়ে স্টেশন এবং শহরের তালিকা  তালিকায় মহীশুর রেলওয়ে বিভাগের অধীনে থাকা স্টেশন এবং তাদের স্টেশন বিভাগগুলি রয়েছে ।    স্টেশনের বিভাগ স্টেশনের সংখ্যা স্টেশনের নাম এনএসজি-১ এনএসজি-২ ১ মহীশূর জংশন রেলওয়ে স্টেশন এনএসজি-৩ ১ দাভাঙ্গেরে এনএসজি-৪ ৯ শিবমোগা টাউন, আরসিকেরে জংশন রেলওয়ে স্টেশন, নানজানগুড টাউন রেলওয়ে স্টেশন, হাসান জংশন, চামরাজানগর টাউন, , বিরুর, সাগরজাম্বাগারু,  এনএসজি-৫ - - এনএসজি-৬ - - এইচজি-১ ১ এইচজি-২ ১ এইচজি-৩ ১ মোট - - যাত্রীদের জন্য বন্ধ স্টেশন -   তথ্যসূত্র   বিষয়শ্রেণী:ভারতীয় রেলের বিভাগ